ଅଭିନେତ୍ରୀ ଶ୍ରୀଦେବୀ ଶନିବାର ବିଳମ୍ବିତ ରାତିରେ ଦୁବାଇରେ ଶେଷ ନିଶ୍ୱାସ ତ୍ୟାଗ କରିଛନ୍ତି । ଏହି ଖବର ମିଳିବା ପରେ ବଲିଉଡ ଜଗତଠାରୁ ଆରମ୍ଭ କରି ପ୍ରଶଂସକଙ୍କ ମଧ୍ୟରେ ଶୋକର ଛାୟା ଖେଳିଯାଇଛି । ଲେକେ ଟୁଇଟ ଜରୀଆରେ ଶ୍ରୀଦେବୀଙ୍କୁ ଶ୍ରଦ୍ଧାଞ୍ଜଳୀ ଅର୍ପଣ କରୁଥିବା ଦେଖିବାକୁ ମିଳୁଛି । ଶୋକ ପ୍ରକାଶ କରି କଂଗ୍ରେସ ମଧ୍ୟ ନିଜ ଅଫିସିଆଲ ଟୁଇଟର ଆକାଉଣ୍ଟରେ ଟୁଇଟ କରିଥିଲେ । କିନ୍ତୁ ଯେଉଁ ପ୍ରକାର କଂଗ୍ରେସ ଅଭିନେତ୍ରୀ ଶ୍ରୀଦେବୀଙ୍କୁ ଶ୍ରଦ୍ଧାଞ୍ଜଳୀ ଦେଇଛନ୍ତି ତାହାକୁ ଦେଖି ଲୋକଙ୍କ ମଧ୍ୟରେ କ୍ରୋଧ ପ୍ରକାଶ ପାଇଛି । ଏହାକୁ ଦେଖି କଂଗ୍ରେକୁ ନିଜ ଟୁଇଟ ଡିଲିଟ କରିବାକୁ ମଧ୍ୟ ପଡିଛି ।
ଏହି ଟୁଇଟ କାରଣରୁ କଂଗ୍ରେସକୁ ସୋସିଆଲ ମିଡିଆରେ ଟ୍ରୋଲ ହେବାକୁ ପଡିଛି । ଟୁଇଟରେ ୟୁପିଏ ସରକାର ବିଷୟରେ କହିଥିବାକୁ ଲୋକେ ନିଜର କ୍ରେଧ ପ୍ରକାଶ କରି କହିଛନ୍ତି ଯେ ଏପରି ସ୍ଥିତିରେ ରାଜନୀତିକୁ ସାମ୍ନାକୁ ଆଣିବା ଉଚ୍ତ ନୁହେଁ । କଂଗ୍ରେସ ଭିତରେ ଆତ୍ମସମ୍ମାନ ଆଉ ନାହିଁ କେବଳ ରାଜନୀତି ହିଁ ବଂଚିଛି ।
